Paul Gilbert
Paul Brandon Gilbert (, 6. studenog 1966.), američki je rock gitarist poznat po svom djelovanju u sastavima "Racer" X i Mr. Big. 

Nakon odlaska iz sastava "Mr. Big", posvećuje se uspješnoj solo karijeri u kojoj izdaje petnaestak albuma i sudjeluje na raznim projektima, a jedan od njih je G3 turneja koju predvodi gitarista Joe Satriani.

Ranija povijest 
Rođen u Carbondale, Illinois, Paul počinje svirati gitaru sa pet godina ali ubrzo postaje nezainteresiran zbog nekih sitnica koje mu nisu išle. Sa približno 9 godina uzima nanovo gitaru u ruke ali ovaj puta sa odličnom memorijom i tehničkom podlogom. Paul svoje greške u tehnici sviranja ispravlja stalnim vježbanjem i već sa 14 godina formira lokalni sastav pod imenom "Missing Lynx". Zajedno sviraju dvije godine, a u tom vremenu posjeduju i svoj materijal. Nakon toga napušta "Missing Lynx" i prelazi u drugi lokalni sastav koji se zove "Tau Zero" ali ostaje vrlo kratko jer odlazi u Kaliforniju.

Najpoznatiji je po svom djelovanju u sastavu "Mr. Big" sa kojim je napravio veliki hit "To be with you" ali njegov rad ostaje zapažen i u "Racer X-u" u kojem je počeo izvoditi svoje brze dionice i tehnički zahtjevne skale. 2001.g. nastupa kao specijalni gost na G3 turneji sa Joeom Satrianijem, Steveom Vaiom i Johnom Petrucciem, a 2007. Satriani, Petrucci i Gilbert sviraju kompletnu turneju.

Racer X 
Osnovani 1985.g. u Los Angelesu originalnu postavu sastava "Racer X" tada su činili; Paul Gilbert (gitara), John Alderete (bas gitara), Harry Gschoesser (bubnjevi) i Jeff Martin (vokal). Njihov rad bio je lagano pod utjecajem britanskog heavy metal sastava "Judas Priest" i Gilbertovo sviranje gitare koje je podsjećalo na Yngwiea Malmsteena, brzo svirane solo dionice i ekstremno teške tehničke skale. Gschoessera 1986. na bubnjevima mijenja Scott Travis (kasnije bubnjar sastava Judas Priest), a kao drugi gitarista u sastav dolazi Bruce Bouillet. Bouillet je vrlo iskusan gitarista ali je i njemu redovno bilo teško pratiti Gilberta koji je izvodio vrlo teške fraze i brze dionice. Paul Gilbert postao je prepoznatljiv po svome vrlo brzom sviranju gitare i u svijetu je dobio priznanje o nevjerojatnom brzom tehničaru. Gilbert iz "Racer X-a" odlazi 1988.g. ali sastav okuplja nanovo 1999. Trenutno "Racer X" nije aktivan ali Gilbert izjavljuje kako će opet okupiti sastav.

Mr. Big 
U isto vrijeme kada Paul Gilbert napušta "Racer X", Billy Sheehan razilazi se sa Davidom Lee Rothom, pa se tako obojica nalaze u sastavu "Mr. Big". Sastav tada čine članovi; Eric Martin (vokal), Pat Torpey (bubnjevi), Billy Sheehan (bas gitara) i Paul Gilbert (gitara). Bili su vrlo uspješni u Japanu, gdje postaju slavni nakon izlaska njihovog drugog albuma Lean into It iz 1991.g., na kojemu se nalazi prekrasna balada "To Be With You", koja zauzima #1 na Billboardovoj Top listi. Gilbert nastavlja svirati u "Mr. Bigu" do pred kraj devedesetih, kada 1997. napušta sastav i odlazi u solo karijeru a na njegovo mjesto dolazi Richie Kotzen.

Utjecaj i stil 
Na Gilberta su imali utjecaj mnogi različiti glazbenici a neke od njih su Jimmy Page, Judas Priest, Yngwie Malmsteen, Akira Takasaki, Kiss, Van Halen, Randy Rhoads i The Ramones. Bio je veliki obožavatelj The Beach Boysa i The Beatlesa. Iako ga "Guitar one magazin" proglašava jednim od desetorice najboljih gitarista on izjavljuje da je za njega najbolji gitarista George Harrison (britanski gitarista, pjevač, skladatelj, producent i član Beatlesa).

Gilbertovo skladanje glazbe vrlo je raznoliko pa koristi mnoge stilove a neki od njih su pop, rock, heavy metal, blues, jazz, funki i klasična glazba ali najviše do izražaja dolazi njegova raznolikost i brzina.

Učitelj sviranja 
Paul Gilbert piše za britanski glazbeni časopis "Total Guitar" u kojemu predočava tehniku sviranja gitare, a to se sve može čuti na priloženom CD-u. Podjednako u tom stilu održava podučavanje u časopisu "Guitar Player Magazine" u kasnim osamdesetim i ranim devedesetim pod nazivom "Terrifying Guitar 101". Gilbert također drži predavanja u "Guitar Institute of Technology" (glazbeni institut jazz gitariste Howarda Robertsa, osnovan 1977.g.), koji se nalazi u Hollywoodu ali i u njegovom sektoru u Japanu. Prije nego će se za stalno preseliti u Los Angeles, Gilbert je živio u Japanu gdje se nadao instrukcijama od Martya Friedmana (američki gitarista) koji živi u Japanu i glatko govori njihov jezik.

Glazbena oprema 
Paul Gilbert prvenstveno koristi Ibanez PGM model gitare koju je japanska tvrtka proizvela specijalno za njega.

Diskografija

Racer X
Street Lethal (1986.)
 Second Heat (1988.)
 Live Extreme, Volume 1 (1988.)
 Live Extreme, Volume 2 (1992.)
 Technical Difficulties (1999.)
 Superheroes (2000.)
 Snowball of Doom (2002.)
 Getting Heavier (2002.)
 Snowball of Doom 2 (2002.)

Mr. Big
 Mr. Big (1989.)
 Raw Like Sushi (1990.)
 Lean Into It (1991.)
 Raw Like Sushi II (1992.)
 Bump Ahead (1993.)
 Japandemonium: Raw Like Sushi 3 (1994.)
 Channel V at the Hard Rock Live (1996.)
 Hey Man (1996.)
 Big Bigger Biggest: Greatest Hits (1996.)
 Deep Cuts (2000.)

Solo albumi
 Tribute to Jimi Hendrix (EP) (1992.)
 King of Clubs (1998.)
 Flying Dog (1998.)
 Beehive Live (1999.)
 Alligator Farm (2000.)
 Raw Blues Power zajedno sa Jimi Kiddsom (2002.)
 Burning Organ (2002.)
 Paul the Young Dude/The Best of Paul Gilbert (2003.)
 Gilbert Hotel (2003.)
 Acoustic Samurai (2003.)
 Space Ship One (2005.)
 Get Out of My Yard (2006.)
 Tough Eskimo (limitirano izdanje EP) (2007.)
 Silence Followed By A Deafening Roar (2008.)

Ostalo sudjelovanje
 Pump It!' - Jeff Berlin (1986.)
 Out of the Sun - Joey Tafolla (1990.)
 Humanary Stew - zajedno sa Aliceom Cooperom
 Guitars That Rule the World (1992.)
 Merry Axemas - A Guitar Christmas (1997.)
 Mikazuki "In Rock" Sound Track, Guitar on tracks "Crescent Moon" & "Theme for Kazeo" (2000.)
 Becker 2001, Warmth in the Wilderness - zajedno sa Jasonom Beckerom (Gitara i vokal u skladbi  Hawkin)
 Hughes Turner Project - HTP (2002.)
 Atomic Basement Tapes - Missing Lynx
 Guitar Wars (2003.)
 Return to the Planet Earth - Kim Fox (2003.)
 One Night in New York City - Yellow Matter Custard (2003.)
 "Mieze" - Marco Minnemann (2004.)
 "Contraire de la chanson" - Marco Minnemann (2006.)
 Light at the End of the Tunnel - War & Peace (2006.)(Richie Kotzen, John Norum, Jeff Pilson)
 Two Nights In North America - Hammer of the Gods (2006.)
 One Night in Chicago - Cygnus and the Sea Monsters (2006.)
 One Night in New York City - Amazing Journey (2007.)
 Spin The Bottle -  Kiss (gitara u skladbi "I Want You") (2004.)
 Numbers from the Beast - Iron Maiden (gitara u skladbi "The Evil That Men Do") (2005.)
 Evil Lives: A True Metal Tribute to Black Sabbath (Racer X skladba broj 4: "Children of the Grave") (2006.)
 The Fool - Jeff Martin solo album (2006.)
 Sola Scriptura - Neal Morse (2007.)

Videografija
 Intense Rock - Sequences & Techniques VHS verzija
 Intense Rock II VHS verzija
 Guitars from Mars Japanese DVD izdanje
 Guitars from Mars II Japanese DVD izdanje
 Terrifying Guitar Trip VHS verzija
 Eleven Thousand Notes DVD
 Guitar Wars DVD
 Space Ship Live DVD
 Complete Intense Rock (DVD)2006.
 Terrifying Guitar Trip (DVD)2006.
 Get Out of My Yard Instructional (DVD)2007.
 Get Out of My City Instructional (DVD/VCD)2007.
 One Night in New York City - Yellow Matter Custard (2003.)
 Two Nights In North America - Hammer of the Gods (2006.)
 One Night in Chicago - Cygnus and the Sea Monsters (2006.)
 ''One Night in New York City - Amazing Journey (2007.)

Vanjske poveznice 
 Službene stranice Paula Gilberta
Službene stranice Racer X sastava

Američki rock gitaristi
Američki rock pjevači